ลาภศักดิ์ ลาภาโรจน์กิจ

ลาภศักดิ์ ลาภาโรจน์กิจ (เกิด 11 มิถุนายน พ.ศ. 2484) เป็นนักการเมืองชาวไทย อดีตสมาชิกสภาผู้แทนราษฎรจังหวัดสงขลา 6 สมัย อดีตกรรมการสภาที่ปรึกษาพรรคประชาธิปัตย์ประชาธิปัตย์ ตั้งสภาที่ปรึกษาพรรคบัญญัติ-อภิสิทธิ์-ชายหมู มาครบทีม

 ประวัติ 
ลาภศักดิ์ เกิดเมื่อวันที่ 11 มิถุนายน พ.ศ. 2484ศูนย์ข้อมูลนักการเมือง ที่ตำบลบางนาค อำเภอเมืองนราธิวาส จังหวัดนราธิวาส เป็นบุตรนายอวยชัย นางศรีสุข ลาภาโรจน์กิจประวัติผู้สมัคร ส.ส. กรมการปกครอง ด้านครอบครัวสมรสกับนางสุไหม ลาภาโรจน์กิจ มีบุตร-ธิดา 3 คน หนึ่งในนั้น คือภิรพล ลาภาโรจน์กิจ อดีตสมาชิกสภาผู้แทนราษฎรจังหวัดสงขลา 

สำเร็จการศึกษาปริญญาตรี ด้านเศรษฐศาสตร์ จาก Washington International University ประเทศสหรัฐอเมริกา

 งานธุรกิจ 
ลาภศักดิ์ เป็นนักธุรกิจสวนยางพาราขนาดใหญ่ และธุรกิจรถตู้สายนราธิวาส-หาดใหญ่ ต่อมาย้ายฐานมาประกอบธุรกิจที่หาดใหญ่ ในนามบ้านซูซูกิ ซึ่งเป็นตัวแทนเอเยนต์จำหน่ายจักรยานยนต์ ใน 14 จังหวัดภาคใต้ สำนักงานใหญ่ตั้งอยู่แถวโรงเรียนสุวรรณวงศ์ ซึ่งขายทั้งรถจักรยานยนต์ขนาดใหญ่ และเล็ก

 งานการเมือง 
ลาภศักดิ์ ลงเลือกตั้งสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกติดต่อกันรวม 6 ครั้ง 

ปี พ.ศ. 2554 ได้ย้ายมาลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 125 แต่ไม่ได้รับเลือกตั้ง 

 สมาชิกสภาผู้แทนราษฎร 
ลาภศักดิ์ ลาภาโรจน์กิจ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสงขลา สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๑, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๑๑, ๑ ธันวาคม ๒๕๔๓

 อ้างอิง 

หมวดหมู่:บุคคลจากอำเภอเมืองนราธิวาส
หมวดหมู่:ชาวไทยเชื้อสายจีน
หมวดหมู่:นักธุรกิจชาวไทย
หมวดหมู่:นักการเมืองจากจังหวัดนราธิวาส
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.